अयोध्या। सुप्रीम कोर्ट में एक तरफ जहां अयोध्या विवाद पर सुनवाई चल रही है, वहीं मुस्लिम पर्सनल लॉ बोर्ड के कार्यकारिणी सदस्य एवं दारुल उलूम नदवतुल उलमा के डीन मौलाना सैयद सलमान हुसैनी और श्रीश्री रविशंकर के बीच बृहस्पतिवार को बंगलूरू में मुलाकात के बाद एक नया फार्मूला सामने आया है। इस फार्मूले पर आम लोगों से लेकर प्रबुद्ध व संत-धर्माचार्यों ने सबसे मिलीजुली प्रतिक्रिया दी है। लोगों ने मौलाना हुसैनी और श्रीश्री से जल्द से जल्द अयोध्या आने की अपील भी की है।